VOGUE LOUNGE คอนเซปต์บาร์เก๋สุดในสามโลก
ขึ้นแท่นเป็นขวัญใจของเหล่าแฟชั่นนิสต้าทั่วฟ้าเมืองไทยไปแล้ว สำหรับ VOGUE LOUNGE คอนเซปต์บาร์ สุดหรูระดับโลกใจกลางกรุง สไตล์ All-Day Dining บนชั้น 6 อาคารมหานครคิวบ์ โดดเด่นทั้งเรื่องบรรยากาศการตกแต่ง และความใส่ใจในรายละเอียดของทุกองค์ประกอบ ตั้งแต่อาหาร เครื่องดื่ม เพลง และบริการ เพื่อมอบประสบการณ์ที่ไม่เหมือนใครให้แฟนๆโว้ก,โว้ก เลาจน์ เน้นเสิร์ฟอาหารแบบพอดีคำ ซึ่งกำลังเป็นเทรนด์สุดฮอต พร้อมบริการเครื่องดื่มเอ็กซ์คลูซีฟที่สร้างสรรค์ขึ้นเฉพาะ ภายใต้การดูแลของเชฟมิชลิน 3 ดาว วินเซนต์ เธียร์รี โดยเมนูอาหารจะผลัดเปลี่ยนไปตามฤดูกาล โดยคัดเลือกแต่วัตถุดิบชั้นเลิศจากทั่วโลก รับรองว่าจะต้องร้องว้าวๆๆทุกจาน เพราะเก๋ไก๋สมกับเป็นโลกของคนแฟชั่น เมนูใหม่เน้นไซส์ใหญ่ขึ้นสำหรับปี 2016 มีอาทิ Chicken Wings Stuffed With Wild Mushroom ปีกไก่ทอดยัดไส้เห็ดป่า เสิร์ฟกับซอสเข้มข้นสูตรเฉพาะ, Duck Foie Gras Cones Red Berry Jelly ฟัวกราส์เป็ดนุ่มลิ้นคลุกเคล้าซอสเยลลี่เบอร์รี่เสิร์ฟในโคนไซส์มินิ, Scallop Burgers Oyster Mayonnaise เบอร์เกอร์หอยเชลล์ผสมหอยนางรม ราดมายองเนส และ Lobster Buns Orange Flavour ซาลาเปาเนื้อนุ่มหอมรสส้มสอดไส้ล็อบสเตอร์ ปิดท้ายด้วย Smoked Tuna Tartar Rolls ซูชิโรลทูน่าทาร์ทาร์รมควันรสชาติกลมกล่อม,เรื่องบรรยากาศการตกแต่งร้านก็เก๋กู้ดมีระดับ ได้รับการออกแบบโดย เดวิด คอลลินส์ สตูดิโอ ซึ่งฝากผลงานมาก มายไว้ในการออกแบบบาร์และร้านอาหารหรูหราชื่อดังในกรุงลอนดอน เน้นการตกแต่งด้วยโทนสีขาว-ดำ-ทอง แสดงถึงความคลาสสิกมีระดับ ตัดด้วยโซฟาหนังสีม่วงเปลือกมังคุด นอกจากนี้ ยังใช้หินอ่อนสั่งทำพิเศษในการตกแต่งบาร์เพิ่มความหรูหราสง่างาม เหมาะกับคนอินเทรนด์,พิเศษสุดตั้งแต่ 5 โมงเย็น ถึง 3 ทุ่ม โว้ก เลาจน์ มีโปรโมชั่นเอาใจลูกค้าด้วย Fashion Hours ซื้อเครื่องดื่ม 1 ที่ รับฟรี 1 ที่ พร้อมปลุกความคึกคักไปตามจังหวะของดีเจชื่อดัง ซึ่งผลัดเปลี่ยนมาให้ความบันเทิงต่อเนื่อง.
ขึ้นแท่นเป็นขวัญใจของเหล่าแฟชั่นนิสต้าทั่วฟ้าเมืองไทยไปแล้ว สำหรับ VOGUE LOUNGE คอนเซปต์บาร์ สุดหรูระดับโลกใจกลางกรุง สไตล์ All-Day Dining บนชั้น 6 อาคารมหานคร คิวบ์ โดดเด่นทั้งเรื่องบรรยากาศการตกแต่ง
กินอย่างมีเทสต์,VOGUE LOUNGE,VOGUE LOUNGE คอนเซปต์บาร์,คอนเซปต์บาร์,โว้ก เลาจน์,ร้านอาหาร,วินเซนต์ เธียร์รี,ข่าวสตรี,ข่าวไทยรัฐ,ไทยรัฐฉบับพิมพ์,ข่าว